Hvert år går TV 2 og Kræftens Bekæmpelse sammen for at indsamle penge i kampen mod kræft. En hel uge bliver dedikeret til at vise programmer, der sætter fokus på kræft. Ugen sluttes af med et stort indsamlingsshow med underholdning og kendte mennesker, som tager imod opkald fra Danmarks befolkning.

Man kan næsten sige, at kampen mod kræft bliver et folkeeje.

Men tænk hvis vi danskere lagde lige så meget energi i andre områder i vores sundhedsvæsen. Dedikerede en uge til hjerte-kar-sygdomme, gik med raslebøtter for det manglende personale eller fik statsministeren og andre kendte mennesker til at tage imod donationer på en indsamlingsaften for de psykisk sårbare.